gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl pt gl es gl es gl gl gl gl gl gl sv en sv fr de de gl gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - "A economía galega non depende para nada de Madrid"
Venres, sexta feira, 30 de setembro de 2022
Participou, canda a Xavier Vence, Gonzalo Vázquez Pozo e Francisco López Peña (Rodman) nun debate no encontro da Asociación de Estudos Galegos.
Tags: aieg camilo nogueira debate estudos galegos francisco lópez peña gonzalo vázquez pozo xavier vence
"Galiza é un país rico"; esa é a mensaxe na que confluíron as intervencións dos expertos que esta tarde participaron no debate Galicia: unha nación no mundo. Unha visión económica e empresarial. Foi Camilo Nogueira quen máis incidiu neste punto, salientando que a economía galega está "totalmente internacionalizada", pois exporta o trinta por cento do que produce (mentres que Madrid só o fai co 10%) e que "non depende para nada da capital do Estado", que só é unha "referencia política e fiscal". Nogueira engadiu que "Galiza non é un país pobre", e que se non é máis rico é pola marxinación histórica que sufriu, por exemplo nas negociacións para ingresar na Unión Europea.
Nogueira seguiu referindo sectores e empresas galegas de éxito, como Inditex, "un éxito que no resto do Estado seguen sen entender, e que por iso houbo quen caeu nos tópicos españois de pensar que todo era cousa do narcotráfico, o mesmo que o éxito do Deportivo", bromeou Nogueira.
Tamén Xavier Vence quixo fixar a dimensión económica de Galiza nas súas xustas medidas: "non somos unha gran potencia, pero é que no mundo hai moi poucas grandes potencias, e de feito os países medianos e pequenos adoitan ser máis eficientes e neles os cidadáns teñen máis benestar", dixo o catedrático, que engadiu que a economía galega está "entre as 50 máis potentes do mundo polo tamaño do seu Produto Interno Bruto", polo que non é certo que unha Galiza autónoma non puidese sobrevivir nun mundo globalizado.
Aínda que habitualmente os congresos da Asociación Internacional de Estudos Galegos tratan sobre todo cuestións relacionadas coa cultura e a lingua, na súa edición deste ano, que comezou este luns e que rematará o venres, entran así mesmo debates e paineis centrados na economía ou nas novas tecnoloxías. Porén, no debate entrou tamén a lingua, da man de Gonzalo Vázquez Pozo, que criticou a actitude dun "goberno hostil" co galego e "posicionado claramente en contra da lingua", con orixe na "fobia que dereita sente contra o galego".
Consulta aquí o programa completo do congreso
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Caixa Breogán e o Pastor pasan as probas de resistencia Edición xeral
A morosidade nos créditos concedidos por bancos e caixas sobe aos niveis máis altos dos últimos 15 anos Edición xeral
Tradición furancheira en pé de guerra Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto